
Riigihanke „Kontsessioon korraldatud jäätmeveoks Narva linnas” 
hankemenetluse korraldamine 

1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Amet on ette valmistanud riigihanke „Kontsessioon korraldatud jäätmeveoks Narva linnas“ hankedokumendid.

Vastavalt Jäätmeseaduse § 67 lg. 4 sätestatule on hankedokumendid kooskõlastatud Keskkonnaametiga.

Hankedokumendid on  vastavalt Narva Linnavalitsuse 08.03.2006.a määruse nr 298 „Riigi-hangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud.

2. Õiguslikud alused

Jäätmeseaduse § 67 lg.1 alusel korraldab kohaliku omavalitsuse üksus korraldatud jäätmeveo teenuse osutaja leidmiseks iseseisvalt või koostöös teiste kohaliku omavalitsuse üksustega teenuste kontsessiooni lähtuvalt riigihangete seaduses sätestatust.
Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 
RHS § 17 lg 2 alusel kohaldab kohaliku omavalitsuse üksus teenuste kontsessiooni andmisel Riigihangete seaduse 2. peatükis sätestatud avatud hankemenetluse või väljakuulutamisega läbirääkimistega hankemenetluse korda, kui teenuse kontsessiooni alusel osutatavate teenuste eeldatav kogumaksumus on võrdne riigihanke piirmääraga või ületab seda. 
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
3.
Otsus
3.1. 
Algatada riigihanke „Kontsessioon korraldatud jäätmeveoks Narva linnas“ hankemenetlus vastavalt lisatud hankedokumentidele.
3.2. 
Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks keskkonna vanemspetsialist või teda asendav ametnik.
3.3.
Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.
4. 
Rakendussätted

4.1.
Korraldus jõustub seaduses sätestatud korras.
4.2.
Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

